кесек щвечIилан. – Я дир вас, гIемер сонал ана долдаса нахъе, букIараб–тараб кIочон буго, херлъиялъги жиндирабго гьабулеб буго, канлъиги дагьлъун буго, цояб гIинги бакIлъун буго. МахIмудил кечIали щиб гурин, живго гьев мунагьал чурадги кIочIонев вуго, заманги гIемераблъидал араб. - ЛъикIав чи вукIун ватила МахIмуд? – МахIмуд дидаса лъикIаланго кIудияв вукIана. Дир эбелги МахIмудил эбел ГIашураги лъикIал рекIелал рукIана, нижер эменалги цоцазе кумек гьабизе хIадурал рукIана. Къокъго абуни, кIиябго хъизаналъул лъалеб гьудуллъи букIана. Дида киданиги ракIалде кколароан дун МахIмудие унейилан.